
5. Quae cum ita sint, 
loco de rebus maeicis 
stitionem deridendam compositas esse putandum 
in modum errasse. 


n aperte 


lam cum historia 

tidi 

esse Lucii opus- 

plifieasse. Illud si ponis, 

modo posse cogitari, ab eo narrationis habitu, 

ubique prae se fert, hilari et ironieo integri operis 
recessisse. Sin autem alteram praeferas rationem, illud 
eoncedi Metamorphoseon compilatorem inter eas nar- 
primariae de Lucio fabulae admisceret, fortasse 

in quibus eiusdem generis res graviter et 

indeque Photium ad sententiam suam per- 


ductum esse. At tamen nihilominus eam falsam esse et per- 


versam |, quoque manifestissimum est, cum nullo modo 

utram 

nseamus, Quam ad 
, quippe eui proprium 


sibi non constet, sed prioris 


ue loco aeci- 


quod dicit 


'ontra praeter paucissimos locos, 
à mira protulit,') omnia aperte 


in studio mirum quam sibi constitit a 


sexto et septimo ] 

ler eaput decimum et deci- 
mum sextum et septimum usque ad libri tertii vicesimum alterum 
et tertium. Atque idem studium postea etiam obversatur in eis, 


quae de Gallis narrat VIII 235—206, t ipso loco ad Graecum 
multas obscenitates Apuleius adiunxit. 
de qua decernendum sit, 


lla, quam Apuleius exhibet II 10— 14. 


* T 


tur, eum haec proferat: Nur die Geschichte, die Milo vom Chal 


düer Diophanes erzühlt, kónnte allenfalls wohl eine Zugabe des 
Apuleius sein. Qua de re cum eo consentire non possum. Neque 
enim haec fabella ut omnes fere eae, quae ab Apuleio insertae 
sunt, a Lucii casibus remota est atque aliena, sed artissimo vinculo 
cum illo coniuncta. Continet enim oraculum Lucio datum .nune 
enim gloriam satis floridam nunc historiam magnam et incredun- 
dam fabulam et libros me futurum* idque, si totius historiae cur- 
sum respicis, satis lepidum est et ad reliqui libelli festivitatem quam 
maxime aptum. Atque omnino totum fabellae argumentum optime 
concinit cum Asini narrationis ratione, et lepida illa descriptio, 
quomodo Chaldaei cuiusdam fallacia ipsius imprudentia omnibus 
apparuerit, cum rebus ilis quae de Gallis postea narrantur bene 
potest comparari. Initium autem narrationis, quo Lucius se vati- 
ciniis credere profitetur, eis optime respondet, quae ante dixit de 
rebus magicis, quae ad Lucium Patrensem referenda esse exposui. 
Quae si recte disputata sunt, sequitur et ipsam de Diophane 
fabulam et sermones praecedentes in cap. 11 et subsequentes in 
cap. 15 in Graeco quoque exemplari integra exhibitos fuisse. 
Accedimus rursus ad locum graviorem, ,Luciani' caput 11, 
cui Apulei respondent capita II 18 — III 19. Atque libenter ego 
quidem profiteor prorsus recte et acute Goldbacherum exposuisse, 
cum Abroeae personam prorsus inanem et superfluam esse diceret, 
nisi convivii, quod Apuleius II 17 seq. describit, quaeque cum eo 
cohaeret, risus festi descriptio iam in fonte fuisset, et ea quae 
Apuleius narrat III 14— 18 aptissime transitum facere ad Lucii 
preces, quae in Asino prorsus abrupte afferrentur. Verum tamen 
haec argumentatio universa, ad quam ego nihil habeo quod adiun- 
gam, ut aptior fiat ad persuadendum, Graecus quoque textus accu- 
rate perlustrandus est, in quo, si res ita se habet, certissime 
possunt exspectari excerpendi vestigia. Incipit autem ab his verbis 
ἐν τοιαύταις ἡδοναῖς xai παιδιαῖς παλαισμάτων ἀγωνιζόμιενοι νυχτερινοὺς 
ἀγῶνας ἐστεφανούμεϑα. Manifestum est coniungenda esse verba 
ἀγωνιζόμενοι νυχτερινοὺς ἀγῶνας ἐστεφανούμεϑα i. e. nocturna cería- 
mina, certantes coronabamur.  Quibuscum quomodo conciliari possint 


ea quae praecedant ἐν τοιαύταις ἡδοναῖς χαὶ παιδιαῖς παλαισμάτων, 

ego quidem hebetior sum, quam ut intellegam; neque aliter hanc 
sententiam expedire possum, nisi ut coniciam post vocem παλαι- 
σμάτων verbum excidisse quale διήγομεν vel simile. Excipiunt haec 
verba xai ἦν πολλὴ μὲν ἐν τούτῳ τρυφή. Ubi molestissima est par- 
ticula μέν posita, cum non sit, quod ei respondeat. Cuius rei aliud 

exemplum unum toto hoc libello oecurrit in capite 12 ὁρῶ οὖν τὴν 
μὲν γυναῖχα ἀποδυομένην. Neque incredibile est, quod Hercherus 
niecit!), ibi interpolatione ortam esse eam particulam. Sequitur 

ἰς τὴν Λάρισσαν 6000 παντάπασιν ἐπιλελήσμιην. Verum tamen 


priusquam Lucius Fotidis amore omnium aliarum rerum oblivionem 


cepisset, non id maxime egerat, ut Larissam quam celerrime pro- 


heisceretur, sed ut Hypatis rem aliquam magicam conspiceret?) et 
ob hanc solam causam omnino Fetidis amorem petiverat. Quare 
si illius amoris voluptatibus per multa capita descriptis Lucium 

riptor significare voluit adeo delectatum esse, ut omnia oblivisce- 


retur, quae praeterea facere antea in animo habuisset, non iter 


Larissense ei commemorandum erat in hoc contextu, sed quod 
multo propius erat, magicae alicuius rei videndae consilium atque 
nisi hoc ante allato illud recte adiungi non potuit. Sed videamus 

düma xaí ποτε ἐπὶ νοῦν pot ἦλϑε. Quid ei aliquando in mentem 

ιϑούμενον, Dignum est notatu hunc quoque locum 

ab excerptore labem cepisse. Verbis enim 4X4 τοῦτο uiv ἦν o7; cla- 

rissime significatur in praecedenti Lucii responso illum non veram 
suam sententiam proferre sed falsi quid praetendere. Atqui compa- 
rato capite 11 apparet prorsus nihil mendacii in eo inesse. Atque si 
ris, duo illa enuntiata simulatam veramque Lucii senten- 

omnino nulla re inter se opposita sunt. Pertinent 


nim ad prorsus diver cum prius nihil afferat nisi consilium 
Lucii Hypatis nonnullos dies commorandi, posterius contra illud con- 


silium leviter tantum tangens verbis μείνας ἐνταῦϑα causam veram 

02 xtA. aperte declaret. Patet iesitur in 


causam simulatam tamen et sequenti oppositam id l quae sine 


dubio DOSÍ verba 


inserta fuit. 


venit? Id sine dubio exspectamus, quod ante dictum 

tum esse scilicet iter Larissense. Sed plane fallit nos haec exspec- 
tatio, cum in Graeco textu huic priori sententiae parti haec 
subiecta sint ἐς τὸ μαϑεῖν ὧν ἕνεχα ἤϑλουν, xa φημι πρὸς αὐτήν. 
Vides igitur, quam perturbata hic sint omnia: eo loco, ubi magi- 
cae alicuius rei videndae consilium ex contextu elucet commemo- 
randum fuisse, iter Larissense affertur, in illis contra, quae ad id 
solum iter referri posse videntur, prorsus de improviso mentio 
rerum magicarum inicitur. Iam considera, qua ratione hae duae 

diversae partes sint colligatae, quae porro sit structura ἐπὶ νοῦν 


2 1 


pot ἦλθεν ἐς τὸ μαϑεῖν 2.) Facile conicias duo haee cola, quae et 
sensu ad res diversissimas pertinere videantur, neque structura 
apte inter se conexa sint, in exemplari omnino coniuncta non 
fuisse, sed ab exéerptore diversis ex partibus repetita ineptissime 
in unius enuntiati formam confusa esse. Quod egregie confirmatur 
etiam verbis ilis xaí( φημι πρὸς αὐτήν; neque enim ut nunc est 
sententia, vox illa αὐτήν habet, quo pertinere possit, ita ut non- 
nulla hoc loco excidisse valde probabile sit. 

satis exposuisse mihi videor Asini sententias, quae fabularum 
ab Apuleio in capitibus II 17 — III 18 exhibitarum loco insertae 
sunt, non hic illic librariorum erroribus depravatas esse, sed omni 
omnino sano sensu rectoque ordine et conexu prorsus destitutas 
neque aliud esse nisi disiecta membra fabulae. Quibus intellectis 
reminiscendum est huius eapitis loco Apuleium exhibere multo 
ampliorem narrationem eamque, ut optime ostendit Goldbacherus, 
argumento ipso ad rectum fabulae contextum efficiendum multo 
aptiorem. Quae cum ita sint, vix quemquam puto dubitaturum 
esse, quin totus hic Asini locus exemplaris Graeci, quod multo 
amplius et narrationi Apuleianae similius erat, brevissima sit 
epitome et fabulis illis, quas Apuleius nobis servavit, resectis 
reliqua neglegentissime sint consarcinata. 

Quibus positis non solum omnium virorum doctorum coniec- 
turae, quae de hoe loco prolatae sunt, facile refelluntur, sed etiam 
ea tollitur offensio, quam primus notavit Boissonadius (ad Nicet. I 75) 
in verbis c. 19 ἄγει με λαβοῦσα πρὸς τὴν ϑύραν τοῦ δωματίου, ἔνϑα 


1) Vulgo Dindorfium secuti ἐς delent, sed est in codicibus omnibus. 

&xcivot ἐχάϑευδον. De quibus haec disserit , Credo scripsisse Lucia- 
num ἐχείνη ἐχάϑευδεν. Agi nempe manifestum est de cubiculo, 
ubi Hipparchi coniunx dormire solebat, non de communi Hipparchi 
et coniugis cubieulo. Etenim si tune adfuisset Hipparchus vel 
dormiens, qui coniunx ausa esset, praestigiis se magicis in avem 
mutare? Qui praesertim post herae discessum ausa fuisset Palaestra, 
in hoc ipso cubieulo intrare, ut inde pyxidem aufferret? Nec cre- 
dibile est in ipso Hipparehi cubiculo magicas arculas et capsulas 
a muliercula callida et prudenti fuisse repositas, tutius in proprio 
suo conclavi suspecta artis infamis instrumenta servabat.* Contra 
quod Lehmannus nihil aliud protulit, nisi miram quandam auctoris 
neglegentiam hoc loco fortasse statuendam esse. Sed ego prorsus 
aliter existimo.  Conferas enim Apuleium, qui loco respondenti 
III 21 haec habet ,iamque circa primam noctis vigiliam ad illud 
superius cubiculum suspenso et insono vestigio me perducit*. 
Indicare vult sine dubio cubiculum paullo ante cap. 17, 18 accu- 
rate ab eo descriptum, quod maxime artibus suis magicis commo- 
datum Hipparchi uxor secreto colebat. En tenemus, quod requirit 
Boissonadius; atque valde verisimile est Apuleium, cum cetera 
omnia ex Lucio petiverit, ne hoc quidem ipsum invenisse. Grae- 
cus autem excerptor, cum commemorationem et descriptionem illius 
cubieuli priorem una cum fabulis praecedentibus resecuisset, mu- 
tare coactus erat mutavitque ex consuetudine sua quam ineptissime. 

Satis apparuit hoc quoque loco (cap. 11) Asinum pessime 
mutilatum esse atque lineamenta tantum modo nobis praebere, 
quae coloribus Apuleianis explenda sunt, si integram Lucii Pa- 
trensis imaginem restituere volumus. Restat igitur, ut ex Apulei 
fabulis quid ad Lucium Patrensem redeat, quid aliis ex fontibus 
adiectum sit, diiudicemus. Atque hoc quidem facillime perspicitur 
et Byrrhaenae convivii et risus festi descriptionem et Lucii pugnam 
cum tribus utribus commissam et Fotidis de dominae suae amore 
deque artibus, quibus amasium ciere studuerit et pro illo utres ad 
portam suam adduxerit, narrationem artissime inter se nexas colli- 
gatasque esse et una recepta omnes recipiendas. Qua vel sola re 
satis firmatur eas non ab Apuleio demum appositas esse, qui suas 
fabulas laxissimis vinculis vel potius nullis et inter se et cum 
abula ipsa coniungere soleret. Neque potest negari satis leporis 


inesse et in illa de utribus narratione et in iudicii de Lucio propter 
utres necatos habiti descriptione. Atque etiam hic cernitur ille 
color narrationis, de quo in primo capite verba feci, ut non solum 
facta externa, sed etiam ipsius, quae omnia narret, personae pri- 
mariae res et dicta ironice describantur. Quam ob rem dubitari 
potest una de fabula Thelyphronis II 20—30. Atque ego qnidem 
hanc ἃ Lucio Patrensi abiudicaverim, quod et cum Lucii ipsius 
casibus prorsus non cohaeret et toto argumento tam similis est 
Socratis fabulae supra a Lucio Patrensi reiectae, ut utramque ab 
Apuleio ex eodem fonte haustam esse verisimile sit. Habes enim 
in utraque corporis partes aliquas a magis per somnum rescissas 
rursusque appositas, quae die postero prima occasione relabantur. 

sequitur Lucii transformatio (Apul. III 19—925 Luc. 11 —14). 
In universum haec fabulae pars in utroque libello pari modo trac- 
tata est. Uno loco Apuleius narrationem ampliavit, cum ex verbis 


H ? 5" , , c-^— ^ £ A * , - 
Graecis ἐδεόμην τότε τῆς [Παλαίστρας πτερῶσαι χάἀμέ xA. sermonem 


inter Lucium Fotidemque effinxerit (cap. 232, 23), qui stilum 
Apuleianum ubique redolet. Verum in fine huius sermonis verba 
quaedam adiecta sunt, quae sane notabilia sunt. Quaerit enim 
Lucius ex Fotide ,Sed quod sciscitari paene praeterivi, quo dicto 
factove rursum exutis pinnulis illis ad meum redibo Lucium^. Ad 
quod Fotis respondet sibi a domina singula monstrata esse, ut eam 
redeuntem adiuvare posset. Non potest negari haec verba hoc loco 
aptissima esse atque fabulae argumento optime convenire. At 
tamen minime hinc concludendum est, ea ad exemplar pertinere. 
Etenim etiam in capite undecimo in Lucii Fotidisque sermonibus 
harum duarum narrationum diversitas occurrit similis, quaeque 
cum hac aperte cohaereat. Cum enim ibi in Asino Palaestra se 
artis magicae prorsus imperitam esse profiteatur, Fotis in Meta 
morphosibus III 20 hanc rem omnino non tangit. Sed incredibile 
est excerptorem hanc sententiam de suo addidisse; immo clarissime 
patet AÁpuleium eam omisisse, cum postea in capite 23 narrationem 
supplere statuisset ibique Fotidem dicentem facere, se omnia illa 
a domina esse edoctam. "Unde necessario consequitur gravem illam 
discrepantiam, quod Palaestra primum se artis magicae prorsus 
imperitam esse affirmet eademque postea remedium norit, quo 
asinus in integritatem restituatur, ad ipsum fontem redire eamque 


[uae sciscitarl paene praeterivi* 

narrationem eum leviter voluisse perstringere facilis est coniectura. 
reliqua 
notum 


emorem iactum 
nissime inde probatur, 
ihil habeat, 

sitate inter 

alienitate fabulam aliam 

argum üstoriuneulam, quomodo Lucius ab ipsius ser- 

| ruit de ea Knautius multaque 
sanae menti 

eur Lucius ab risu illo 

iniuste mirari possi 
rosas statim aspexerit et 
nus viderit.^ Quae commenta 


ipse tamen firmiora non invenit. 


esse nar- 
quomodo in stabuli tenebris 
noctu vigilans asini faci- 
tissime Goldbacherus explosit, 
Atque tamen facillime invenire 


potuit, si Apulei ,Lucianique' narrationem accurate comparasset. 


Fabella enim illa Apulei in textu Lucianeo non simpliciter omissa 


est, 

pertractavimus 

Haec ab excerptor: 

omissa esse nemo certe negabit. 


referuntur, A pulei ianae fabulae 


scilicet, quae supra accurate 
rd AA pe μέλλον χαχόν 

tu ) praecedenti aperte sint 


rief narratae s] antea gestae 


luporum similiumque bestiarum, quae fieri possent, in- 


cursionibus philosophatus esset 


sed de ipsius sui servuli 


crudelitate. Nec desunt argumenta, quae probent fabulam ab ὌΝ 


Apuleio confectam esse. Primum enim reliquae Lucii ,Lucianique* 


narrationi repugnaret, quod hic servulus Lucii in stabulo dc 

cum in Graeci ϑεράπων εἰς (cap. 1) in ipsius Lucii cella stratum 

habeat (cap. 9, 7 extrem.). Nam 


A] uleius hae in re minime sibi 


constat, quippe ixi servos pri imo omnino non commemoret, deinde 


cap. 24 initio tecte significet (,quae itineris ubique nos comitan- 


tur^), tum II 15 puerorum mentionem faciat in Lucii cella dor- 


njentium, denique hoc loco afferat 

.servulum, cui semper equi cura 


mandata fuerat*. Accedit, quod dea Épona tam propria est cultui 


[talico, αὖ in Graeca fabula eam appellatam esse vix probabile sit. 
Inrumpunt tunc latrones et 


* 


ad praedam egerendam asinum 


quoque abigunt. Calamitatum, quas asinus in itinere perpessus est, 


descriptio in utroque libello simillima est (Asini cap. 15—20 
Ap. III 28 — IV 8). Unus locus ex ea allatus est a Goldbachero 
ex Apulei capite ΠῚ μπῇ ubi dicit Lucius se in itinere hortulum 


aliquem praetereuntem vidisse, in quo rosae florerent; iam illas 


—— 

sed ea cogitatione inde deterritum esse. ne, si 


iam in Lucium mutaretur, a latronibus evidens exitium pateretur. 


Quorum loco ,Lucianus' haec exhibet (c. 12) c. ἐπὶ τούτῳ ἡμέρα 


xxt ἡμεῖς ὄρη πολλὰ ἀνεβεβήχειμεν xal στόματα δὲ ἡμῶν 

μὴ περιβοσχόμενοι τὴν ὁδὸν ἐς τὸ ἄριστον ἀναλίσ-- 

ἦτε χαὶ ἔμεινα ὄνος.  Cohaeret sententia extrema 

ἐς τὴν τότε xal ἔμεινα ὄνος artissime cum praecedentibus; nam 

ea re sine dubio, quod os eius capistro revinctum erat, impeditum 

est, ne rursus in hominem transformaretur. Verum non intelle- 

gitur, quomodo reformatio illa fieri potuerit vel ore libero. Quare 

hoc quoque loco lacuna statuenda est, quam et ipsam probabiliter 

excerptori attribuere poterimus. Patet autem propter verba à; τὴν 

τότε eam sie explendam esse, ut sententia irrealis existat talis fere, 

qualem finxit Wielandius, cum sie hunc loeum vertit: , Daher würe 

ich für damals Esel geblieben, auch wenn es Rosen vom Hiümmel 

geregnet hülte.* Αἵ eis, quae praeterea Apuleius exhibet nusquam 

locus relictus est; immo sicut in lapite 15 ab ipso sine dubio ad 
fontem adiecta sunt. 

lam ex eis, quae apud latrones asino acciderunt, pleraque 
supra pertractata sunt. Sed restant de quibus disputetur leviora 
quaedam discrimina, ut omni ex parte disputatio absoluta sit. Ac 
primum quidem reete exposuit Goldbacherus nullo modo cogitari 
posse amplam duorum librorum Psychae fabulam a Lucio Patrensi 
exhibitam a ,Luciano! demum resectam esse. Neque enim ulla 
ratione cum ipsa Lucii fabula cohaeret, sed contra narrationis 
contextum satis incommode interrumpit. Nam solam propter illam 
insertam quod ,Lucianus: affert de nova latronum exeursione post 
puellam captam postero die mane facta (in cap. 22 πρὸς ἡμέραν 
δὲ τῶν σχοπῶν τις τῶν τὰς ὁδοὺς φρουρεῖν εἰληχότων ἔρχεται ἀγγέλλων 
χτλ. “) apud Apuleium omissum et solus eorum reditus descriptus 
est (VI 25). 

Neque aliter iudicandum est de tribus illis fabellis, quibus 
Apuleius secundae latronum manus exponit calamitates. Nam 
etiamsi concedendum est his reiectis illam statuendum esse mero 
scriptoris arbitrio introduetam esse, minime tamen inde concludere 
debuit Goldbacherus eas necessario ad Lucium Patrensem referen- 
das esse. Qua ratione si progredereris, omnes fere fabulas ab 

Apuleio additas ad illum redire facili opera demonstrare posses. 
Attulit praeterea Goldbacherus arte has latronum narrationes 
cohaerere cum eis, quae apud Apuleium de latronum comprehen- 
sione narrata sunt, quaeque ad integram fabulam pertinere supra 
exposui, Nam aperte illis causam afferri, cur tune novo principe 
novaque iuventute latrones indiguissent. Verum si tali consilio ab 
auctore adiunetae essent, non in initio huius partis, quae de latro- 
nibus agit, apponi debebant, sed proxime illum locum, ubi latrones 
inquisitioni commilitonum insistere novumque principem eligere 
statuunt, Nam ut nunc narratio composita est, mirum est novae 
iuventutis colligendae principisque eligendi necessitatem ex scrip- 
toris sententia Lamachi Alcimi Thrasyleonisque. morte effectam 
paullo post a latronibus prorsus non sentiri, sed longum demum 
post temporis intervallum multis interea rebus feliciter gestis, 
cum ab speculatore revertenti cladium illarum memoria revocata 
esset, quae iam fieri necesse sint, recte intellegi. Quam ob rem 
mihi quidem nullo modo credibile videtur re vera hac in narra- 
tione scriptorem fabulas istas respexisse tribus libris ante narra- 
tas. Neque omnino eae ad ilam explicandam aut necessariae aut 
aptae sunt. Nam ea certe, quae VII 4 dicta sunt, commilitonum 
inquisitioni insistendum esse, cum multi latrones variis casibus 
oppetiverint, unde in primis Goldbacherus sententiam suam effinxisse 
videtur, multo aptius certe referri possunt ad eas latronum pugnas, 
quae proxime antecesserunt. (VI 25.) Quod autem latrones Cha- 
ritae sponso latronis speciem prae se ferenti ducatum deferunt, 
hoe eum fabula de Lamachi morte narrata neque cohaerere potest 
neque inde explicari. Nam ex verbis illi praemissis (IV ὃ ,Αἱ 
vos, qui Boeotias urbes adpetistis, ipso duce vestro fortissimo 
Lamacho deminuti debilem numerum reduxistis^) dilucide apparet 
illum non latronum omnium principem fnisse, sed alterius tantum 
manus primas partes egisse. 

Haec igitur omnia futtilia. Contra illud in primis monendum 
est in eis partibus narrationis, quae necessario ad primariam huius 
fabulae formam referendae sint, nativam illam simplicitatem, quae 
regnat per totam hanc fabulam, et quae abhorret a posteriorum 
fabularum Romanensium sophistica consuetudine, etiam in latronum 
vita moribusque describendis haud dubie agnosci. Nam cum in 


ilis latronum duces animi vel crudelitate vel nobilitate insignes 
in primariis fere fabulae personis esse soleant et res ab eis for- 
titer et audacter gestae non sine auctorum ipsorum quadam volup. 
tate narrari videantur, in Asino ,Lucianeo' hoe loco, ubi eiusmodi 
historiarum inserendarum sane facultas optima data erat, neque 
duces magnanimi introducuntur, neque omnino ulla latronum facta 
callida, astuta, audacia, fortia proferuntur. At proxime ad illarum 
fabularum similitudinem accedit Apuleius et his quarti libri fabellis, 
et eis, quae postea (VII 4—8) de Haemo latrone sunt narrata, 
ubi latronum principum constantia et fortitudo quam maxime ce- 
lebratur et reliqua descriptionis simplicitas plane deseritur.!) 
Quae cum ita sint, faeile intellezitar eas non ab eodem composi- 
tas esse, qui proxima conscripsit, sed ab auctore alio diversissi- 
mum consilium sequente, unde Apuleius in hane fabulam convivii 
occasione data inseruit. *) 

Disputat deinde Goldbacherus de custode, quem in Graeco 
latrones relinquunt, eum primum praedandum abeunt (cap. 21), 
cum apnd Apuleium eius mentio nulla fiat. Dicit autem eo in- 
serto molestiam nasci, cum neque antea, cum latrones cum asino 
adveniant (cap. 20), neque postea in capite 23, ubi asini fuga 
deseribitur, custos adesse videatur. Quam ob rem illum conicien- 
dum esse additum esse ab epitomatore, qui tali modo explicare 
voluerit, cur non iam antea asinus fugere conatus esset. Sed ne 


1) Rectissime de hae re iudicavit Rohdeus (der griechische Roman 


) 
p. 297 Anm. 1): Bewunderung für die Kuühnheit, Standhaftigkeit, Treue 
der Rüuber grósseren Stils, wie man sie sich dachte, spricht sich nicht 


sowohl in d«n realistisch gehaltenen Skizzen aus dem thessalischen Rüuber- 
leben. in Lucians voz als vielmehr in den von Apuleius seinem. Romane 
eingelegten Rüubergeschichten (Metam. Buch 4) sehr deutlich aus. 

2) Simile ,Luciani! Luciique et Apulei latronum descriptionis 
discrimen in eo deprehendere mihi videor, quod hie ex sollemni more 
illorum scriptorum latrones facit in spelunca habitantes in capite IV 6 
aecurate descripta et postea quoque IV 23 et VI 25 commemorata, 
cum ,Lucianus' de natura latronum receptaculi omnino nihil afferat, 
sed haec simplieiter dicat (in cap. 20) 70euzv εἰς τὰ οἰχεῖα similiter- 
que in proximis. Unde si Courierus conclusit (in edit. suae p. 222) 
illo Asini loco laeunam statuendam esse, aperte erravit. 


his quidem ego possum assentiri. Nam aeque consentaneum est 
latrones in capite 23, ubi re bene gesta praedam prope absentem 
allaturi intra paueas horas reverti in animo habent, non relinquere 
custodem atque hoc loco, cum iter trium dierum ingressuri sint, 
eum relinquere. Neque magis hoc molestum esse mihi videtur, 
quod antea in capite 20, cum latrones a Milonis domus direptione 
redeant, custodis mentio non facta est. Nam semper hoc est 
respiciendum narrationem non ex auctoris persona sed asiui factam 
esse idecque custodem apte tunc commemorari, ubi eius praesentia 
ad asini fortunam alicuius momenti sit. Accedit, quod causa huius 
interpolationis, quam Goldbacherus statuit, aperte falsa est. Conie- 
cit enim molestiam illam, quod asinus nondum in capite 21 fugere 
conaretur, sed demum in 23, in integro opere vix animadversam, 
in epitoma duabus his narrationibus propius positis excerptori in- 
tolerabilem visam esse. Sed prorsus neglexit inter Apulei ca- 
pita IV 22 et VI 26 quae respondent illis ,Lucianeis', ex ipsius 
sententia ex Lucio Patrensi hausta sola interesse capite IV 23, 24 
et VI 25 ideoque ne in fonte quidem inter illas narrationes longius 
intervallum quam in Asino interfuisse posse. Quae eum ita sint, 
nullo modo possum probare epitomatorem, quem satis iam cogno- 
vimus ita fere rem gessisse, ut fabulae partibus quibusdam resec- 
tis reliqua quantum eius fieri poterat, non mutata tranusseriberet 
hoc loco nescio qua de causa custodem de suo adiecisse; immo 
certissime affirmaverim hic quoque integrum Lucii exemplar a 
,Lueiano' repraesentari quod Apuleius nescio qua de causa mu- 
taverit, ut saepius eum fecisse vidimus. 

Charite asinoque Tlepolemi astutia servatis traditur asinus ab 
ilius patre armentario equisoni in agros deducendus ibique pueri 
ecuiusdem  agasonis crudelitate acerbissime vexatur (Apul. VII 
15—28 Lue. 27—33). Describuntur illae calamitates in ambobus 
libris tam similiter, ut multi loci ad verbum fere congruant. In 
ipso tamen fine huius partis Apuleius fabulam affert de morte 
pueri illius crudelis (cap. 24— 28), quae a ,Luciano' omissa est. 
Exemplari eam ascribit Goldbacherus propter narrationis colorem 
simplicitatemque. Quam sententiam probare ego non possum. 
Primum enim hoc quoque loco accidit Apuleius, id quod iam saepe 
erisin nostram adiuvit, ut, quae addebat, reliquis repugnare non 

animadverteret. Exhibet enim "VIII 15 haec .nec me pondus 
sarcinae quamquam enormis urguebat, quippe gaudiali fuga detesta» 
bilem illum exsectorem virilitatis meae relinquentem*, quibuscum 
Asini caput 34 prorsus concinit ἄσμενος τὸ ἐμπόδιον τοῦτο τῆς 
ἐμῆς ἐδεξάμην ἐχτομῆς. Patet igitur dilucide hanc sententiam ex 
Lucio Patrensi fluxisse. Verum etiamsi ea aptissima est in Graeco, 
cum capite 33 evirationem ei imminere certiores facti simus, pror- 
sus inepta videtur apud Apuleium, cum in additamento, de quo 
nunc agimus, in capite 26 aperte dictum sit, pastores tune a 
priore sententia recessisse neque iam evirare, sed trucidare asi- 
num tunc in animo habuisse. Qua re hac una sententia firme per- 
vincitur quattuor illa capita ab Apuleio non ex fonte primario 
desumpta esse sed ab ipso adiecta. Accedit, quod is, qui hanc 
fabulam excogitavit, sine dubio homo ingeniosissimus fuit, quippe 
qui in novis semper condieionibus asinum versantem depingat 
neque unquam quidquam repetat. At prorsus alia est haec nar- 
ratio, tota ex praecedentibus infeliciter conflata, cum et prior eius 
pars haud obscure ea respiciat, quae de asini fuga et comprehen- 
sione (VI 27— 30) narrata sunt, et exordium cum eis congruat, 
quae in re simili Apuleius affert IV 3. Quod reliquum est tota 
argumenti ratio mirum in modum ita complicati, ut homo inson- 
tissimus ἃ pastoribus necessario pro sicario habeatur, ex declama- 
tionum collectione illa sumpta esse probat. 

Venit tune nuntius ex civitate proxima in agros pastoresque 
certiores facit dominos eorum Chariten Tlepolemumque subita 
morte interiisse. Quo cognito illi fugere constituunt triumque 
dierum itinere confecto Beroeam perveniunt (Luc. 34 Apul. VIII 
1—22). Qua ratione domini mortui sint, ,Lucianus' narrat bre- 
vissime, cum simpliciter ambobus circa meridiem in ora maris 
ambulantibus fluctum supervenisse eosque oppressisse refert. Apu- 
leius contra fabulam affert multo ampliorem quaeque ipsa argu- 
menti atrocitate proxime accedat ad fabellas illas de pistoris morte 
deque rustici calamitatibus, de quibus supra disserui. Rectissime 
Goldbacherus exposuit praeeunte Rohdeo illam tam diversam esse 
a ceteris huius fabulae iocosae partibus, ut necessario efficiendum 
sit eam aliunde ab Apuleio assumptam esse. Et ipsum se iam ad 
aliena deverti satis clare significasse, cum sic nuntium praefantem 

fecisset VIII 1, ,sed ut cuncta noritis, referam vobis a capite, quae 
gesta sunt, quaeque possent merito doctiores, quibus stilos fortuna 
subministrat, in historiae specimen chartis involvere.* Qualia eum 
praemittere solere vel subicere eis, quae aliunde delibavisset 
(conferas capita VI 25, IX 4, X 29). Quas ob causas Graecam 
;Lueiani' narrationem, etiamsi res gravissimas brevius narraret, 
tamen pro primaria habendam esse. Haee satis fuissent de hoc 
loco, nisi prorsus novam sententiam de eo protulisset Maassius in 
commentatione indiei scholarum Gryphisw. 1886/87 habitarum 
praemissa p. XIV annot. 2.  Censet enim vir ille doctissimus 
omnia illa, quae Apuleius de Charitae Tlepolemique fortunis ex- 
ponat IV 23—26, VII 1— 12, VIII 1—14, artissime coniungenda 
esse et pro una fabella habenda, quae Euripidis Protesilai imita- 
tionem clarissime ostendat; atque quoniam exordium huius loci 
supra allatum certissime arguat Apuleium proxima de suo penu 
addidisse, totam fabulam ab ipso Apuleio conscriptam esse illum- 
que ipsum a ,Luciano' respectum. 

Patet primo aspectu hane sententiam probabilitatis speciem 
non magnam prae se ferre. Neque enim cuiquam credibile vide- 
bitur totam hanc fabulam de Charita puella a latronibus capta 
narratam, quae magna ex parte cum asini casibus tam arte cohae- 
reat, ut nisi cum maximo totius historiae incommodo resecari non 
possit) in primaria apud Lucium Patrensem forma omissam fuisse 
et postea demum ab amplificatore adiunctam, qui alius scriptoris 
opus rebus alienis admixtis dilataret. Accedit, quod Maassius, 
cum recte intellexisset exordio illo Apuleium ipsum significasse 
se jam ab exemplaris vestigiis decedere, artificiosius inde conclu- 
sit, quaecunque de Charitae sortibus narrentur ab Apuleio primo 
in hane fabulam inserta esse. Multo simplicius sane multoque 
probabilius inde efficere potuit, quod omnes priores effecerunt 
Apuleium, cum in praecedentibus fontem suum servasset, inse- 
quentem fabulam aliunde adiunxisse. Atque omni hae disputatione 
firmissime demonstratum est Asino ,Lucianeo' Apuleique Meta- 
morphosibus accurate comparatis neminem iam dubitare posse, 


!) respicias in primis asini virginisque fuzam communem et pu- 
nitionis communis mirum latronum consilium. 


quin ,Lucianus* integram fabulae formam servaverit, eandemque 
Apuleius satis inscite mutaverit; unde Maassi cadit sententia de 
Apuleio a ,Luciano' respecto. Sed tamen ne ullus scrupulus rema- 
neat, facere non possum, quin ipsas Maassii ratiocinationes breviter 
perlustrem atque refutem. Qua re etiamsi videar reliquae dispu- 
tationis tenorem haud commode interrumpere, omittere tamen nolui, 
ut omni ex parte plenum evaderet hoc opusculum. 

Tota autem quaestio in eo versatur, num re vera ea, quae 
antea de Charitae Tlepolemique variis casibus narrata sunt, cum 
eis, quae hie de morte eorum afferuntur, tam arte cohaereant, ut 
ea ab eodem seriptore profecta esse Maassio necessario conceden- 
dum sit. Quam rem ut recte dispiciamus, omnia, quae de eis ex- 
posita sunt, brevi conspectu animo nostro proponamus. Charite 
igitur puella nobilis, cum Tlepolemo adulescenti pridem ei desti- 
nato nuptura esset, ipso nuptiarum die latronibus subito inrumpen- 
tibus abripitur et in illorum receptaculum abducitur (IV 23— 26). 
Unde cum asini auxilio fugere conata esset, a latronibus com- 
prehensa crudelissimae morti destinatur (VI 27—32). Contingit 
autem Tlepolemo, ut in latronum manum ipse recipiatur et lautis 
dapibus instructis latrones omnes ad summam ebrietatem adigat. 
Quo facto puellam domum reducit paulloque post accipit in matri- 
monium (VII 1—12). Haec priora et argumento eum asini casibus 
artissime cohaerere et oratione ad reliquae fabulae similitudinem 
prope aecedere ideoque iam in ,Luciani' Apuleique communi fonte 
fuisse supra demonstrare conatus sum. Neque quemquam puto 
negaturum esse narrationem illam plenam et rotundam esse, neque 
quidquam requiri, quod necessario addatur. Iam multo post longa 
de novis asini calamitatibus fabella interiecta rursus in utroque 
libello Charite Tlepolemusque commemorantur, sed diversissima 
ratione, Nam cum apud ,Lucianum' eos ambos subita viorte inter- 
lisse brevissime narratum sit, apud Apuleium nova íabella adiecta 
est eaque, ut supra iam annotavi, argumento et sermone a priore 
prorsus abhorrens. Narrat enim Thrasyllum quendam iuvenem uno 
eum Tlepolemo Chariten in matrimonium petivisse sed propter 
morum maculas repulsam tulisse. Cum autem amor eius in dies 
auctus esset, illum "TTlepolemum interficere constituisse consilium- 
que suum prima data occasione exsecutum esse. "Tunc Chariten 

primum et ipsam mortem inedia petivisse, exoratam tandem ἃ 
parentibus, ut vitae suae parceret, luctu et maerore animum carp- 
sisse et ,imagines defuncti, quas ad habitum dei Liberi formave- 
rat, adfixo servitio divinis percolentem honoribus ipso sese solacio 
cruciasse^. Cum autem 'Thrasyllus eam de nuptiis convenire coe- 
pisset, umbram Tlepolemi per somnum ei visam totius sceleris 
Scaenam ei patefecisse. Quo percepto Thrasyllo eam per somnum 
aeu comatoria oculos effodisse et tum sibi ipsam 'Tlepolemi gladio 
mortem conscivisse.  Thrasyllum omnibus cognitis fame mortem 
quaerere constituisse. 

Recte primus admonuit Maassius Bacchieam illam "Tlepolemi 
imaginem ab Euripidis Protesilao ad Tlepolemum Apuleianum 
translatam esse et omnino in plerisque hanc Apulei fabulam cum 
Euripidea consentire. Utramque enim Laodamiam et Chariten 
novam nuptam interempto marito mortui imagine delectari, utri- 
que coniugis umbram apparere, ut nova matrimonia impediret, 
utramque fidem servaturam mortem sibi consciscere. Patet autem 
mea quidem sententia clarissime hanc Euripideae fabulae imita- 
tionem in hae tantum fabella conspicuam esse, quae est de Cha-- 
ritae morte, in prioribus autem ne minimum quidem eius vesti- 
gium detegi. Neque enim, ut Maassius voluit, ideo, quod Charite 
ipso nuptiarum die a latronibus abripitur, recte comparari potest 
cum Laodamia, quae et ipsa post unam noctem et rudimenta Ve- 
neris a marito suo separata sit, indeque concludi Protesilaum ab 
Apuleio hoc quoque loco respectum esse. Nam Laodamia maritum 
suum ad bellum 'lroianum profectum nusquam postea revisit, 
Charite paullo post ab ipso Tlepolemo rursus liberatur cum eoque 
nuptiis coniungitur. Immo cum Laodamiae nuptiis Protesilai pro- 
fectione morteque diremptis sola, quae in ipsa de morte Charitae 
fabula occurrit, nuptiarum Charitae interruptio et ipsa caede Tle- 
polemi effecta componi mihi posse videtur. Quo statuto facile in- 
telleges fabulae Euripideae qua ratione ceterae partes ab Apuleio 
hac narratione expressae sint, quod recte Maassius exposuit, eadem 
initium in huius initio respectum esse, ubi Tlepolemi mors refer- 
tur. Quod si verum est, ex tota fabula Euripidea, quod ad illa 
priora referri possit, profecto nihil iam reliquum est.  Exposuit 
praeterea Maassius praeter Protesilai fabulam eundem scriptorem 

Herodoti quoque de Atye Croesi filio narrationem respexisse et 
ex ambabus suam ita composuisse, ut paucissima tantum novaret 
vel adderet. Atque hanc totius narrationis compositionem etiam 
in priore parte ipsum Apuleium apertissime indicasse verbis qui- 
busdam elucere capitis IV 26, ubi haec leguntur in Charitae ma- 
rito suo ereptae lamentationibus ,Sic ad instar Atyis') vel Pro- 
tesilai dispestae disturbataeque nuptiae*. Sed ne hinc quidem con- 
sequitur, quod consequi volebat Maassius, omnia, quae post illum 
locum sequantur, pro una et continua fabella habenda esse. Nam 
etiamsi Protesilai et Atyis fabularum imitationem et contamina- 
tionem libenter concedo?), tamen certissimum est ad solam poste- 
riorem de Charitae morte narrationem pertinere, in prioribus contra 
quae ipso argumento maxime abhorrent ne minimum quidem eius 
apparere vestigium. Quod de Protesilao accurate supra demon- 
stravi, de Atye per se patet neque negatum est a Maassio. Qua 
re si haec duo nomina iam illo priore loco occurrunt, aut antea 
mera Apulei libidine, ut altiorem sonum narrationi indueret, adiecta 
esse censenda sunt (ut similia additamenta mythologica leguntur 
I 12, III 19, VI 29 alibi) aut, quod Maassii expositione mytho- 
graphica fit verisimilius, statuendum est Apuleium memorem con- 
silii futuri iam tune in re simili illud ex mythologia adspersisse. 
Nullo certe modo propter sola haec duo nomina concludendum 
erat duas illas de Charite narrationes argumento et compositione 
diversissimas ab uno auctore conscriptas esse. 

Maassii sententia reiecta perstandum est in priorum virorum 
doctorum omnium consensu breviorem ,Luciani: narrationem ex fonte 
haustam esse eiusque loco ab Apuleio aliam fusiorem insertam. 
Quod illine quoque comprobari potest, quod etiam hoc loco fabula 
.Lucianea' ad totius historiae contextum multo melius accommodata 
est, quam Apuleíana. Apertum enim est non sine causa duplicem 
Charitae Tlepolemique mortem in utroque libello afferri, nempe 


1) ,Attidis" exhibet codex Florentinus, unde recte id quod supra 
scriptum est elieuit Kiesslingius. 

5) Patet hac compositionis ratione hane fabulam simillimam esse 
ei, de qua supra verba feci de pueri crudelis morte. Unde facile 
conicias utramque ab ipso Apuleio profectam esse. At prior Charitae 
fabula ipsa novitate et proprietate argumenti ab illis maxime distat 

ut pastorum fuga explicetur mutati domini novitatem metuentium.') 
Cum autem totius fabulae compositione necessario postularetur, 
ut unus nuntius de hae re afferretur, scriptor facere non potuit, 
qnin eos ambos eodem fere tempore fingeret interiisse. Atque sic 
re vera narratio comparata est in integra fabulae forma apud 
Lucianum*. Respuit eam Apuleius propter nimiam simplicitatem ; 
sed cum uberiorem eius loco apponeret, molestiam illam non 
effugere potuit, quod etiam de Tlepolemi morte qui multo ante 
perierat tunc primum pastores certiores fieri videntur. b 
De itinere servorum fugientium ,Lueianus! haee tantum affert 

ἡδὸν ἀργαλέαν χαὶ τριῶν ἄλλων ἡμερῶν 

χαὶ τὴν νύχτα ὅλην ἐλϑόντες ( à 

2e ποῦλεν «ἢ χεδονίας Βέροιαν μεγάλην 
τὴν ὁδὸν ἀνύσαντες ἐρχόμεϑα ἐς πόλιν τῆς Μαχεδονίας Βέροιαν μεγάλη 
v 7] . FLOS, ὦ VT : : 
xui πολυάνθρωπον. Apuleius hoe loco rursus tres fabellas in 
seruit. Atque cum prima et secunda aliquo certe vinculo cum 
pastoribus et asino coniunctae sint, tertia cum primaria fabula 


plane nulla ratione cohaeret atque ipso exordio (,pagum quendam 


accedimus ubi coeptum facinus oppido memorabile narrare 


cupio) aperte testatur se ab Apuleio aliunde delibatam mera 
libidine hoc potissimum loco appositam esse. Qua re hane Gold- 
bacherus quoque a Lucio Patrensi abiudicavit, reliquas contra duas 
satis fidenter ad eum rettulit. Verum tamen ne secundam ei at- 
tribuamus, obstat ipsum genus narrandi, cum res mirae et pro- 
digiosae ,in ea non sieut in ceteris ironice, sed graviter et reli- 
giose descriptae sint. Quam ob rem hoe loco in dubitationem 
vocari potest sola prima fabula (15— 19), quae et ipouiie 
argumento ad reliquae historiae consuetudinem prope accedit. 
Atque ego quidem libere profiteor certum aliquod argumentum, 
decernendi me nusquam invenisse. Pronior autem sum in eam 

συνωσαν μηχέτι μένειν ἐν τῇ δουλείᾳ vulgo aliter interpretes intellegunt, 

sententiam, ut duabus quae sequuntur a Lucio Patrensi reiectis 
hanc quoque ab eo abiudicem eumque simili simplicitate usum 
esse putem atque ,Lucianum', 

Constituunt tune pastores iumentorum venditionem. emiturque 
asinus a Gallorum principe Philebo ad deam Syriam cireumferen- 
dam. Apud Gallos quae passus sit, a ,Luciano' describuntur in 
cap. 25—41, quibus respondent Apuleiana VIII 23 — IX 10. 
Quae etiamsi in universum cum ,Luciano'* concinant, in singulis 
tamen multae hoe quoque loco occurrunt diversitates, quorum de 
gravissima supra disputatum est, de reliquis nune disputandum. 

Ac primum quidem Philebi praeconisque sermones, quibus 
,Lucianeam*' simplicissimam venditionis descriptionem apud A puleium 
auctam vides et exornatam, et ipsa argumenti absurditate et rerum 
Romanarum crebra mentione (ut legis Corneliae in cap. 24) se 
ab Apuleio profectos esse ipsi apertissime declarant. Qui prae- 
terea ita quoque Graeca dilatavit, ut ex consuetudine obscenitates 
ipse quam plurimum augeret, sicut in fine cap. 25, 26. Eodem 
studio adductus est, ut in fine capitis 26 novam personam intro- 
duceret iuvenis, qui domi promiscui operis partiarios agebat con- 
cubitus. Nam hunc quoque sicut supra byrrhaenae maritum et 
copam Hypatensem ab Apuleio demum additum esse facillime 
inde perspicitur, quod postea in re simillima (cap. 29) nusquam 
eius mentio fit, sed fortissimus quidam rusticanus ad cenam ad- 
hibetur. 

Neque magis dubitari potest, neque quisquam adhuc dubitavit, 
quin ea quoque fabula, quam Apuleius exhibet IX 5—7, ab illo 
sit apposita, cum et a fabula primaria prorsus aliena sit et nota 
illa formula Apuleiana adnexa ,cognoscimus lepidam de adulterio 
cuiusdam pauperis fabulam, quam vos etiam coenoscatis volo*, 
Qualia exordia saepius iam observavimus in Apuleianis additamentis 
ut paullo supra VIII 99, 

At de proximo capite octavo libere Goldbacherus professus 
est, Sé prorsus incertum esse, cum ad iudicium firmum ferendum 
ne minima quidem ansa data esset. Sed tamen etiamsi ex ipso 
hoc capite de auctore eius nihil dici potest, proxima satis clare 


demonstrant recte eum fecisse, cum in tabula sua hoe quoque 
In additamentis Apuleianis numeraret. Conferas enim sodes A pulei 


caput 9 cum ,Luciani 41. Apud hune omnia sano ordine ab 
initio usque ad finem exposita sunt, cum primum Gallos phialam 
furatos esse paganosque eos persecutos phialamque repetivisse 
narratum sit, deinde qua ratione Galli furti convicti et puniti 
essent, adiectum.  Apulei contra narratio obscura est et confusa, 
cum incipiat a mediis rebus, scilicet furti insimulatione, neque 
antea furti ipsius paganorumque persecutionis mentio iniecta sit. 
Patet igitur post fabellam aliquam, quam Apuleius solus exhibet, 
proximae narratiopis initium ab eo omissum esse et a ,Luciano' 
solo recte servatum. Cuius rei exemplum alterum iam supra 
deprehendimus, eum post Psychae fabulam insertam insequentem 
narrationem Apuleius mutilasse visus sit (cf. p. 40) Atque 
ut in illa, sic hic quoque non aliter de hae re iudicare poterimus, 
nisi ea de causa eum illud Lucii exordium praetermisisse, quod 
aliam fabulam ab illo alienam anteposuisset. 

hestant iam, ut tota fabula pertraetetur, ea sola, quae se- 
quuntur post Asini caput 45. Atque proxima usque ad asini re- 
formationem ab utraque scriptore simillime narrata sunt. Inseruit 
rursus Apuleius duas fabellas X 2—13 et 922—928 cum asini casi- 
bus non cohaerentes et argumento tali, ut de ambabus recte dicere 
potuerit Apuleius, quod alteri praemisit X 2 ,iam ergo, lector 
optime, scito te tragoediam non fabulam legere et a socco ad 
cothurnum ascendere.* Quare non potest dubitari, quin ambae 
ab Apuleio adiectae sint. 

Quomodo Lucius reformatus sit, quidque post reformationem 
gesserit ,Lucianus' Apuleiusque  diversissime — describunt. Ille 
enim narrat asinum in theatro cum muliere damnata coiturum inter 
florum decora rosas animadvertisse illisque statim depastis ilico in 
priorem Lucium transformatum esse. (Cumque spectatores haesi- 
tassent, utrum eum ut magum et veneficum statim comburerent 
an exspectarent, quid de bac mira transformatione ipse dicturus 
esset, Lucium a praeside, qui hospes eius paternus erat, absolutum 
esse et in ipsius domum deductum. Tum quam celerrime eum 
domuitionem parasse, antea tamen constituisse iam ut hominem 
revisere mulierem illam, quae cum asino concubuerat. Α qua 
miserrime tractatum postero die navem conscendisse et secundo 
vento brevi in patriam revenisse. Prorsus alia affert Apuleius. 

4* 


Fugit enim apud illum sine certa causa asinus de theatro Corinthio 
Cenchreas, ibique cum lunae orbem marinis fluctibus emergentem 
vidisset, deam illam invocare statuit, ut dira quadrupedis facie 
repulsa se Lucio suo reddat. Per somnum Isis ipsa Lucio apparet 
seque sacerdoti suo, ut proximo die in pompa coronam roseam 
eestet, imperaturam esse promittit. Fiunt omnia sicut dea pro- 
miserat, reformatur Lucius gratoque animo totam reliquam vitam 
soli Isidis ministerio impendere constituit. Inde nusquam de deae 
simulacro digreditur et a sacerdote primario enixe rogat, ut quam 
celerrime Isidis mysteriis initietur. Qua re peracta Romam pro- 
fectus Osiridis quoque orgiis illustratur et paullo post in ipsum 
pastophorum collegium adlegitur. 

Censuerunt nonnulli viri docti ut Goldbacherus et Diltheyus 
hanc Apulei narrationem integram fabulae formam nobis ostendere 
eaque resecta Asini epitomatorem alium exitum de suo adiecisse. 
Quae sententia prorsus mihi videtur reicienda esse, Neque enim 
omnino excerptorum mos est partium omissarum loco alias inserere, 
neque tale quid exspeetari potest de Asini epitomatore, quem 
ubique ita se gessisse vidimus, ut sane multas fabulae partes 
maiores minores recideret, sed reliqua ita ut erant transscriberet, 
saepe ne eis quidem mutatis, quae prioribus recisis necessario 
mutari debuerunt. Qua sola eius consuetudine nobis contigit, ut 
Asinum epitomen esse firme demonstrare possemus. At Apuleium 
amplas narrationis partes de suo adiecisse permultis locis cognitum 
est. Patet igitur tota librorum indole et compositione Goldbacheri 
sententiam reici contrariamque commendari. 

Quod optime comprobatur ipsis harum diversarum narrationum 
argumentis, Apertum enim est asini exitum, licet locis quibusdam 
mutilatus sit, et argumento et narrandi ratione cum reliqua fabula 
egregie concinere et in primis ea quae in cap. 56 narrata sunt 
capitis 51 narratiunculae quasi mucronem esse. Nam sic demum 
coniunctis his duobus capitibus rationibusque diversis, quibus mulier 
erga asinum et hominem Lucium usa sit, lepide inter se oppositis 
huius fabellae consilium recte intellegitur totaque eius ironia per- 
spicitur quae quidem valde minuitur atque adeo diluitur, extremum 
caput si omiseris. Contra Apulei librum undecimum, qui totus 
in eo versatur, ut emolumenta et praemia mysteriorum animo 


religioso celebrentur, manifestum est argumento suo ab illa Lucii 
ironia et hilaritate prorsus distare. Atque illud quoque accedit, 
quod Lucio reformato et in patriam reverso fabula ad naturalem 
quendam finem perducta est ita ut omnia, quae praeterea addantur, 
languida videantur et supervacanea. Quae cum ita sint, cui tandem 
probabile videtur, exitum Apuleianum cum praecedentibus non 


solum nullo vineulo cohaerentem sed etiam argumento discrepantem 


ab ipso Lucio Patrensi compositum esse, eum contra, quem ,Lucia- 
nus' exhibet, aptissimum et ad priora recte intellegenda paene 
necessarium ab alio quodam eoque excerptore adiectum esse? 
Vides vel his Goldbacheri sententiam valde labefactatam esse 
verisimilimumque videri hic quoque ,Lucianum: Lucii exemplar 


adiecisse. Sed multo certiora accedunt argumenta. Luculentissime 


repraesentare et Apuleium totum librum undecimum suo arbitrio 


enim demonstrari potest et demonstratum est a Rohdeo (Mus. 
Rhen. XL p. 76 sqq.) omnino a nullo alio scribi potuisse totum 
illum librum nisi ab Apuleio, quia in eo non iam de Lucii casibus 
ageretur sed de ipsius Apulei vita factisque. Nam clarissime 
patet eum Lucium, qui in libro undecimo describatur ut deorum 
cultui intentus et propter pietatis suae abundantiam in intimam 
deorum gratiam receptus, prorsus diversum esse ab co Lucio, 
cuius calamitates ridiculae et saepe lubricae in decem prioribus 
libris narrentur. Et exposuit optime Rohdeus (pp. 78, 79) ea, 
quae de Lucii fortuna et familia in hoc libro exposita essent, cum 
prioribus nulla ratione posse conciliari eademque tamen optime 
congruere cum eis, quae de Apulei vita ex reliquis eius scriptis 
cognita haberemus. Atque ipse Apuleius etiamsi contextum inter 
librum X et XI non prorsus interrupit et in hoc quoque locis 
quibusdam Lucium ut Corinthium descripsit (cap. 18 et 20), aper- 
tissime tamen iam non se de Lucio illo priore verba facere, sed 
de se ipso verbis quibusdam indicavit cap. 27 ,mitti sibi Madau- 
rensem sed admodum pauperem*. Quam vocem Goldbacherus ut 
sententiae suae maxime adversantem corruptam esse censuit eius- 
que loco aliud restituendum, ut ,,mane Doriensem*' vel quid simile. 
Neque enim credibile esse Apuleium perpetuum illum suae laudis 
virtutisque praeconem se Lucio paullo ante ex asino reformato 
subiecisse itáque sibi acerrime ipsum irrisisse. Verum tamen ego 

non video, cum has duas narrationis partes clarissime segregasset 
et priorem illum Lucium lascivum et ridiculum, ne quis cum se 
ipso compararet, nomine patria genere condicione diversissime de- 
scriptis satis cavisset, cur ille huic libri undecimi Lucio sua 
pietate et Isidis auxilio de fortuna sua triumphanti impune se 
subicere non potuerit. Non magni momenti sunt, quae praeterea 
Goldbacherus attulit ad coniecturam suam firmandam ab Rohdeo 
omnia optime refutata. Quare hoc certissime constat, libri unde- 
cimi argumentum ab ipso Apuleio excogitatum et cum reliqua 
fabula male consarcinatum esse, Lucium autem Patrensem eundem 
fere exitum exhibuisse atque ,Lucianum'. 


Caput Ill 


Praecedenti disputatione demonstratum est Asinum ,Lucia- 
neum' in universum satis apte et bene compositum esse et in 
primis eundem narrationis colorem, lepidum illum et iocosum, in 
omnibus partibus servari. Occurrere autem in eo locos permultos, 
qui aperte mutilati essent (conf. cap. 15, 17, 40, 42, 44), deinde 
alios qui aut contextum prorsus laceratum et discerptum prae- 
berent aut talem qui ex eis solis, quae in Asino narrata sunt, non 
satis intellegi posset (cf. cap. 11 et 26). 'l'olli autem omnes has 
diffieultates comparatis Apulei Metamorphosibus, ubi lacunas illas 
vides aptissime expletas esse, ea quae in Asino explicari non 
possint, fabulis aliis interpositis optime quadrare, capitum illorum 
eonfusorum loco narrationes quasdam pleniores in Asino omissas 
exhibitas esse.') 

Iam diligenter exposui Apulei Metamorphosibus prorsus eandem 
rem atque in Asino ,Lucianeo' saepe iisdem fere verbis et eadem 
ratione ironica narratam esse, ex iisque ea, quae in Asino omissa 
essent, optime posse restitui. Adnexas autem esse ad illam fa- 

!) Uno verbo moneam, quod per se patet, ,Lucianum* huius epitomae 
auctorem nullo modo posse haberi. Assumpta autem est in illius 
librorum numerum propter nominum Lucii et Luciani vel Lycini 
similitudinem. 

bulam primariam multas diversissimi argumenti fabellas, alias 
iocosas et lepidas, alias diras et atroces, alias plenas religionis 
et superstitionis, alias superstitionem irridentes. Atque plerasque 
ex eis ad fabulam primariam levissimis tantum vinculis adiunctas 
esse eius modi locutionibus ut X 2 ,post dies plusculos ibidem 
designatum scelestum ac nefarium facinus nomini, sed ut vos 
etiam legatis, ad librum profero*, alias contra in ipsius fabulae 
contextum aliqua ratione insertas esse, sed ubique fere tam negle- 
genter et infeliciter, ut aut cum primariis adversis frontibus 
pugnarent (cf. fabulas de Socrate, de Haemo latrone de agasonis 
morte, de rustici calamitate) aut propter illas interpositas proxima 
valde perturbarentur (cf. VI 25, IX 9). Adiectas esse prae- 
terea multas descriptiones tumidissimas et quasdam meditationes 
ineptissimas II 8, 9, X 33. Denique in singulis saepissime Apu- 
leianam narrationem a ,Lucianea' distare, et fere ita, ut Graeca 
multo praestantior esset et non ,Lucianum' sed Apuleium exem- 
plar mutasse primo aspectu intellegas. Quorum locorum cum 
ingens sit numerus, non mihi opprobrio datum iri puto, quod pau- 
corum tantum et gravissimorum mentionem feci (I 22 II 3 II 7 
III 22 VIII 23, 27 IX 1, 42). 

Quae cum ita sint, necessario colligendum est neque ,Lu- 
cianum* Apulei neque Apuleium ,Luciani* ducem esse, sed utriusque 
librum ex communi fonte fluxisse, in quo laeunae in Asino de- 
tectae eadem ratione atque in Metamorphosibus expletae fuerint, 
et locis quibusdam in Asino confusis et distractis maiores narra- 
tionis partes interpositae. Hoc igitur exemplar in Asino epito- 
matum, sed praeterea satis accurate servatum exstat, in Meta- 
morphosibus contra in singulis mutatum et ubique maxime dilatatum. 
Non potest dubitari, quin hie fons communis fuerint libri duo 
priores Lucii Patrensis Metamorphoseon, quos Photius memoriae 
tradidit idem argumentum tractasse atque Asinum ,Lucianeum' sed 
paullo latius et fabulis quibusdam adiectis, quae in Asino omissae 
essent. Poterimus igitur archetypi narrationem ita satis accurate 
restituere, ut ,Luciani' textum substruamus laeunasque eius ex 
Apuleio expleamus; qua in re illud tamen non est obliviscendum 
ex Apuleio minus integram et sinceram exemplaris imaginem re- 
cuperari quam ex Luciano, quoniam Apuleium in singulis quoque 

sententiae controversae. 


Xenophontis Ephesii Ἐφεσιαχά epitome sunt inaequaliter 
facta fabulae multo amplioris vere sophisticae. 
Historia Apollonii regis Tyri ex Graeco exemplari ma- 
navit, quod ante Xenophontis 'Egssw»4 perscriptum est, 
Ea, quae leguntur in ἢ. A. r. T. ἃ eap. 29—32, ex 
fabella aliqua populari in suum usum auctor eonvertit 
In ἢ. A. r. T. eap. 34 pro 4,quomodo tecum novilia?* 
quod codex ? exhibet, (editores vulgo omittunt ,,novilia**) 
,novielat* seribendum est. 

lambliehi δραματιχόν recte Suidas tradidit triginta novem 
libros ceomprehendisse. 

Aristidis Μιλησιαχά fabula erant continua Petronii sati- 
rarum similis. 

Apulei Metamorphoses sine nomine editas esse primum 
caput probat. 

Narrationis de Promethei fraude forma primaria ita 
eomposita fuit, ut Jupiter inscius deciperetur. Quod 
cum Hesiodus mutavit, fabulae sensum corrupit. 

In Catulli carmine 29 extremi duo versus ante versum 
11 iterandi sunt. 


B 


Carolus Bürger natus sum die III mensis Aprilis a. 1566 


in vieo Seitsch in eonfinio Silesiae et Posnaniae sito patre 
Oscaro inspectore oeconomico matre Maria e gente Willenberg. 
Fidem profiteor evangelicam. Primis litterarum elementis 
imbutus vere anni 1876 receptus sum in quartum ordinem 
eymnasii regii evangelici Glogoviensis, quod auspiciis floret 
Hasperi viri humanissimi. Maturitatis testimonium adeptus 
vere anni 1883 Berolinum commigravi, ubi per octies sex 
menses studiis philologicis operam navavi. Doeuerunt me 
viri doetissimi: Diels, Dilthey, H. Droysen, Hirschfeld, 
Hübner, Kiepert, A. Kirchhoff, Klebs, Kóhler, Maass, Paul- 
sen. Robert, Sehróder, Vahlen, Wattenbach, Zeller. Ad 
exercitationes philologicas Maass et Diels, ad archaeologieas 
Robert, ad historieas Klebs, Droysen, Kóhler, ad philosophi- 
cas Paulsen benigne aditum mihi permiserunt. Seminarii 
regii philologiei per duo semestria sodalis fui ordinarius. 
Denique inde ab extremo mense anni 1883 sodalis fui so- 
cietatis aeademicae philologieae Berolinensis. 

Gratias ago candidissimas cum viris quos nominavi 
omnibus, tum Maassio, Kirchhoffio, Vahleno denique Dielsio, 


qui semper studia mea summa benevolentia adiuvit. 


